ai4bharat/Pralekha huggingface dataset:
وزارات ثقافت
نیشنل گیلری آف ماڈرن آرٹ من کی بات کی 100ویں قسط کے موقع پر ایک آرٹ نمائش ‘جن شکتی-ایک اجتماعی طاقت’ کا انعقاد کرے گی
نیشنل گیلری آف ماڈرن آرٹ نے ہندوستان بھر کے نامور جدید اور ہم عصر فنکاروں کی آرٹ نمائش پر ایک میڈیا کانفرنس کا اہتمام کیا، جس کا عنوان ’جن شکتی‘ تھا جو من کی بات کے 100ویں ایپی سوڈ کی یادگار منانے کے لئے منعقد کی جارہی ہے۔ میڈیا بریفنگ کا انعقاد این جی ایم اے کی ڈائریکٹر محترمہ ٹیمسونارو جمیر ترپاٹھی اور کیوریٹر محترمہ الکا پانڈے نے کیا۔ اس نمائش کو معروف کیوریٹر محترمہ الکا پانڈے نے ترتیب دیا ہے۔ جن شکتی ایک نمائش ہے جو آل انڈیا ریڈیو  پر وزیر اعظم نریندر مودی کے ‘‘من کی بات’’ کے 100ویں نشریہ کا جشن مناتی ہے۔ نمائش کا افتتاح 30 اپریل 2023 کو نیشنل گیلری آف ماڈرن آرٹ میں ہوگا۔ من کی بات ایک ماہانہ ریڈیو خطاب ہے جہاں وزیر اعظم مختلف مسائل پر اپنے خیالات کا اظہار کرتے ہیں اور شہریوں سے بات چیت کرتے ہیں۔
یہ پروگرام 2014 سے چل رہا ہے اور وزیر اعظم جناب نریندر مودی کے لیے عوام سے براہ راست جڑنے کا ایک مقبول پلیٹ فارم بن گیا ہے اور اس کا مقصد عام لوگوں کے ساتھ بات چیت کرنا، ان کے خدشات اور خواہشات کو دور کرنا ہے۔ یہ جگہ ہندوستان کے ثقافتی، سماجی اور سیاسی منظر نامے کی تشکیل میں ریڈیو کے اہم کردار کے لیے بھی پوری طرح وقف ہے۔
جن شکتی نمائش بارہ قابل ذکر جدید اور معاصر ہندوستانی فنکاروں کے کاموں کو نمایاں کرتی ہے۔ ہر فنکار پانی کے تحفظ اور ناری شکتی سے لے کر کووڈ اور ہندوستان اور دنیا کے بارے میں آگاہی تک کے من کی بات کے موضوعات سے متاثر ایک مخصوص تھیم پر اپنے فن پاروں کی نمائش کرکے نمائش میں اپنا حصہ ڈالتا ہے۔ دیگر موضوعات میں سوچھ بھارت، ماحولیات اور موسمیاتی تبدیلی، ہندوستانی زراعت، یوگا اور آیوروید، ہندوستانی سائنس اور خلا، کھیل اور تندرستی، انڈیا @ 75 اور امرت کال اور شمال مشرقی ہندوستان کا جشن شامل ہیں۔
نمائش میں رکھے گئے فن پارے مختلف ذرائع بشمول پینٹنگز، مجسمے، تصاویر، تنصیبات اور نئے میڈیا کی نمائش کرتے ہیں۔ نمائش میں آنے والوں کو تخلیقی تاثرات کی ایک صف کا تجربہ کرنے کا موقع ملے گا جو ہر تھیم پر فنکاروں کے منفرد نقطہ نظر کو بیان کرتے ہیں۔
جن شکتی نمائش میں ٹکنالوجی کو شامل کرنے سے شائقین کو نمائش میں موجود آرٹ ورک اور تھیمز کے ساتھ مشغول ہونے کے لیے ایک حوصلہ افزا اور نیا طریقہ ملے گا۔
اس نمائش کو ڈاکٹر الکا پانڈے نے تیار کیا ہے اور 30 اپریل 2023 کو شام 6:30 بجے نامور مصور محترمہ انجولی ایلا مینن اس کا افتتاح کریں گی۔
یہ نمائش 30 مئی 2023 تک نیشنل گیلری آف ماڈرن آرٹ، نئی دہلی میں نمائش کے لیے رکھی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 54
وزارت خزانہ
20-2019 ء کے مالی سال میں ماہ ستمبر ، 2019 ء تک حکومتِ ہند کے کھاتوں اور حساب و کتاب کی نظر ثانی
نئی دہلی، 31 اکتوبر / حکومتِ ہند کے ماہانہ کھاتے کی ماہ ستمبر ، 2019 ء تک کی روداد تیار کرکے رپورٹوں کی شکل میں شائع کر دی گئی ہے ۔ اس کی خاص خاص باتیں ، اِس طرح ہیں :
حکومت ہند نے ماہ ستمبر ، 2019 ء تک  کی رقم کی شکل میں 832065 کروڑ روپئے حصولیابی کی ہے ، جو 607429 کروڑ روپئے ٹیکس مالیہ  ، 209038 کروڑ روپئے غیر ٹیکس مالیہ اور 20598 کروڑ روپئے غیر قرض جاتی پونجی حصولیابیوں پر مشتمل ہے ۔ غیر قرض جاتی حصولیابیوں میں قرض کی شکل میں وصول کی جانے والی رقم  اور سرمایہ نکاسی سے حاصل ہونے والی رقم کی شکل میں 12359 کروڑ روپئے شامل ہیں ۔
311218 کروڑ روپئے کی رقم ریاستی حکومتوں کو حکومت ہند کی جانب سے ریاستی ٹیکس کی شکل میں منتقل کی گئی ہے یعنی اسی مدت کے دوران ماہ ستمبر تک یہ رقم منتقل کی گئی ہے ، جو گذشتہ برس کے مقابلے میں 10971 کرو ڑروپئے کم ہے ۔
حکومت ہند نے مجموعی طور پر 1488619 کرو ڑروپئے  کی رقم بطور اخراجات صرف کی ہے۔ اس میں سے 1301082 کروڑ روپئے مالیہ کھاتے کے ہیں اور 187537 کروڑ روپئے پونجی کھاتے سے متعلق ہیں ۔ مجموعی مالیہ اخراجات 270696 کرو ڑ روپئے کے بقدر ہیں اور یہ سود کی ادائیگی اور 211388 کروڑ روپئے اہم سبسڈیوں کی ادائیگی میں صرف ہوئے ہیں۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔
U. No. 4865
(Visitor Counter : 54
وزارت دفاع
ماؤنٹ تھیلو تک این سی سی لڑکے اور لڑکیوں کی کوہ پیما مہم 2023 کی تقریب کا وائس چیف آف آرمی اسٹاف نے خیر مقدم کیا
لیفٹیننٹ جنرل ایم وی ایس کمار، وائس چیف آف آرمی اسٹاف  نے 25 ستمبر 2023 کو نئی دہلی میں ماؤنٹ تھیلو تک این سی سی لڑکے اور لڑکیوں کی کوہ پیما مہم -2023 کا خیر مقدم کیا۔ اس موقع پر خطاب کرتے ہوئے، وی سی او اے ایس نے مہم کی ٹیم کی کوششوں کو سراہا، جس نے ملک بھر کے تمام کیڈٹس کی حوصلہ افزائی کی۔ انہوں نے کہا کہ اس تقریب نے انہیں کئی ایسی سرگرمیاں کرنے کے لیے مزید پراعتماد بنایا جو کیڈٹس میں قیادت اور دوستی کی خصوصیات کو پیدا کرتی ہیں۔
انہوں نے اس مہم کو کامیابی سے انجام دینے والے افسران/این سی سی کیڈٹس کو سرٹیفکیٹ سے بھی نوازا۔ مختلف این سی سی ریاستی ڈائریکٹوریٹ کے 05 افسران ، 17 این سی سی انسٹرکٹرز اور 24 این سی سی کیڈٹس  پر مشتمل ٹیم نے این آئی ایم، اترکاشی میں 10 دن کی سخت ابتدائی تربیت حاصل کی۔ یہ ٹیم 08 ستمبر 2023 کو بھوجباسہ پہنچی، جو اس مہم کا بیس کیمپ تھا۔ ٹیم لیڈر کرنل امیت بشٹ ایس ایم کی قیادت میں پہلی ٹیم نے 16 ستمبر 2023 کو ماؤنٹ تھیلو کو کامیابی سے سر کیا اور دوسری ٹیم نے ڈپٹی ٹیم لیڈر میجر سومیا شکلا کی قیادت میں 17 ستمبر 2023 کو چوٹی کو سر کیا۔
مہم کی ٹیم اتراکھنڈ کے ہمالیہ کے گڑھوال علاقے میں واقع ماؤنٹ تھیلو کی چوٹی کو کامیابی کے ساتھ سر کرنے کے بعد 19 ستمبر 2023 کو بھوجباسا بیس کیمپ واپس آئی۔
مہم کی ٹیم کو 21 اگست2023 کو لیفٹیننٹ جنرل گربیرپال سنگھ، ڈی جی این سی سی نے روانہ کیا تھا۔
وزارات ثقافت
نیتا جی سبھاش چندر بوس کے 125 ویں یومِ پیدائش کے سال کی تقریبات کے لئے گجرات میں سورت کے ہری پورہ میں خصوصی پروگرام منعقد کیا گیا
نئی دلّی ، 24 جنوری / نیتا جی سبھاش چندر بوس کے 125 ویں یومِ پیدائش کے سال کی تقریبات کا انعقاد آج گجرات کے سورت ضلع میں ہری پورہ گاؤں میں ‘ پراکرم دِوس ’ کے طور پر کیا گیا ۔ کلچر کی وزارت کے تحت این جی ایم اے کے ذریعے ایک نمائش کا بھی انعقاد کیا گیا ، جس کا افتتاح گجرات کے وزیر اعلیٰ وجے روپانی نے کیا ۔ اِس نمائش میں کانگریس اجلاس کے لئے ، جہاں نیتاجی کو صدر بنایا گیا تھا ، نند لال بوس کے بنائے گئے ہری پورہ کے مشہور پینل بھی شامل ہیں ۔ اس نمائش میں 40 پینل کو رکھا گیا ہے ۔ اس موقع پر ، کلچر کی وزارت کے مغربی زون کے کلچرل سینٹر کے ذریعے ایک ثقافتی پروگرام بھی منعقد کیا گیا ۔ اس پروگرام میں گجرات اور چھتیس گڑھ کے 45 فن کاروں نے روایتی رقص ، گنیش وَندنا اور چھتیس گڑھ کے پنڈوانی ڈانس پیش کیا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 756
(Visitor Counter : 46
وزارت ماہی پروری، مویشی پروری و ڈیری
امور داخلہ اور امداد باہمی کے مرکزی وزیر جناب امت شاہ نے ‘‘ ڈیری ساہکار’’ اسکیم کی شروعات کی
گجرات کے آنند میں امول کی 75 ویں تاسیسی سال کی تقریب کے دوران اسکیم کی شروعات کی گئی
ماہی پروری ، مویشی پروری اور ڈیری کے مرکزی وزیر جناب پرشوتّم روپالا اور گجرات کے وزیر اعلیٰ جناب بھوپیندر بھائی پٹیل اس موقع پر موجود تھے
امور داخلہ اور امداد باہمی کے مرکزی وزیر جناب امت شاہ نے آج امول کی 75 ویں تاسیسی سال کے جشن کے لئے امول کے زیر اہتمام تقریب کے دوران ‘‘ ڈیری ساہکار ’’ کی شروعات کی۔ اس موقع پر ماہی پروری ، مویشی پروری اور ڈیری کے مرکزی وزیرجناب پورشوتّم روپالا ، گجرات کے وزیر اعلیٰ جناب بھوپیندر بھائی پٹیل ، بھارت سرکار میں امداد باہمی کے مرکزی وزیر مملکت جناب بی ایل ورما، بھارت سرکار میں مواصلات کے وزیر مملکت جناب دیوو سنگھ چوہان ، بھارت سرکار میں مویشی پروری اور ڈیری ، ماہی پروری کی وزارت ، مویشی پروری اور ڈیری کے محکمے کے سکریٹری جناب اتل چترویدی ، بھارت سرکار میں امداد باہمی کی وزارت میں سکریٹری جناب سنجے اگروال ، زرعی اور کسانوں کی فلاح و بہبود کا محکمہ، زراعت اور اور کسانوں کی فلاح و بہبود کی وزارت میں سکریٹری جناب سندیپ نائک ، نیشنل کوآپریٹیو ڈیولپمینٹ کارپوریشن ، منتخبہ نمائندگان اورگجرات سرکار اور امول کی دیگر اعلیٰ شخصیات موجود تھیں ۔
5 ہزار کروڑ روپے کی کل سرمایہ کاری کے ساتھ ڈیری ساہکار اسکیم کو ‘‘ تعاون سے خوشحالی تک ’’ کے ویژن کو دھیان میں رکھتے ہوئے بھارت سرکار میں امداد باہمی کی وزارت کے تحت این سی ڈی سی کے ذریعہ عمل میں لایا جائے گا۔کسانوں کی آمدنی کو دوگنا کرنے اور آتم نربھر بھارت کے مقاصد کو پورا کرنے کے لئے ڈیری ساہکار کے تحت مویشی ترقی ، دودھ کی خریداری ، پروسیسنگ ، کوالٹی ایشورینس، ویلیو ایڈیشن ، برانڈنگ ، پیکیجنگ، مارکیٹنگ ، نقل و حمل اور دودھ کے اسٹوریج اور دودھ کی مصنوعات اور ڈیری مصنوعات کی برآمدات میں اضافے جیسے اقدامات کے لئے کوآپریٹیو سوسائٹیوں کو نیشنل کوآپریٹیو ڈیولپمینٹ کارپوریشن کی طرف سےمالی امداد فراہم کی جائے گی ۔بھارت سرکار کی اور ریاستی حکومتوں / یو ٹی انتظامیہ /ترقیاتی ایجنسیاں / دوطرفہ / کثیر جہتی امداد / سی ایس آر نظام کے ساتھ مختلف اسکیموں کو جوڑنے کی حوصلہ افزائی کی جا رہی ہے ۔
بھارت سرکار میں ماہی پروری، مویشی پروری اور ڈیری کی وزارت کے تحت مویشی پروری اور ڈیری کا محکمہ مویشی پروری اور ڈیری شعبے کی ترقی کے لئے مختلف اسکیموں کا نفاذ کر رہا ہے ۔ اس ڈیری ساہکار اسکیم سے ملک میں ڈیری شعبے کو مستحکم بنانے کے لئے موجودہ کوششوں کو تقویت ملے گی ۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰۰۰۰۰۰۰

U-12408
(Visitor Counter : 146
بجلی کی وزارت
ایس ٹی پی ایل کی 2x660 میگاواٹ کی صلاحیت والے بکسرتھرمل پاورپروجیکٹ کو پی ایف سی اورآرای سی نے دی 8520کروڑروپے کی مالی مدد
بجلی کےمیدان پرمرکوز ہندوستان کی سرکردہ این بی ایف سی بجلی کی وزارت کے ماتحت آنے والا پی ایس یو پاورفائننس کارپوریشن لمیٹڈ  نے آرای سی لمیٹڈ کے ساتھ مل کر 2x660 میگاواٹ کے بکسرتھرمل پاورپروجیکٹ کو 8520.46کروڑروپے کا میعادی قرض دینے کے لئے 26نومبر ،2020کوایس جے وی این تھرمل لمیٹڈ  کےساتھ مفاہمت نامے  پردستخط کئے ہیں ۔
ایس ٹی پی ایل ، ایس جے وی این لمیٹڈ کی مکمل مالکانہ حق والی کمپنی ہے اور اس پروجیکٹ کی تعمیرکررہی ہے ۔ 2x660میگاواٹ کاتھرمل پاورپروجیکٹ سال 24-2023تک مکمل ہونے کاامکان ہے اورمستقبل میں بہاراوردوسری ریاستوں کی بجلی کی ضرورتیں پوری کرنے کے لئے تقریبا 9828ملین یونٹ بجلی پیداکرے گا۔
26نومبر ،2020کو پی ایف سی ، نئی دہلی میں پی ایف سی کے سی ایم ڈی جناب رویندرسنگھ ڈھلوں ، پی ایف سی کے ڈائرکٹر اور اضافی کارگزارڈائرکٹر  جناب پی کےسنگھ ، ایس جے وی این کے سی ایم ڈی جناب این ایل شرما ، ایس جے وی این کے ڈائرکٹر جناب اے کے سنگھ کی موجودگی میں مفاہمت نامے پردستخط ہوئے ۔اس موقع پرایس ٹی پی ایل کے سی ای او اورسی ایف او، پی ایف سی کے کارگزارڈائرکٹر ، پی ایف سی اورآرای سی کے سینئراہلکاروں اور دیگرمعززشخصیات نے شرکت کی ۔
پی ایف سی کے ایس جے وی این کے ساتھ پرانے تعلقات رہے ہیں اور اس مجوزہ تھرمل پاورپروجیکٹ کے لئے فنڈنگ سے ان دونوں کمپنیوں کے درمیان تعلقات کواوربھی مضبوطی ملے گی ۔
کامرس اور صنعت کی وزارتہ
ڈبلیو ٹی او کے وزارتی اجلاس میں ماہی گیری سبسڈی پر معاہدہ، غیر قانونی، غیر رپورٹ شدہ اور غیر ریگولیٹڈ
 ماہی گیری اور ضرورت سے زیادہ مچھلیوں کے ذخیرے پر پابندی کے لئے معاہدہ
ترقی پذیر ممالک اور سب سے کم ترقی یافتہ ممالک  کو معاہدہ کی تاریخ سے دو سال کی منتقلی مدت کے نفاذ کے لئے معاہدہ کرنا ہوگا
آئی یو یو ماہی گیری میں مصروف ماہی گیری کے جہازوں یا ماہی گیری آپریٹر ز کو دی جانے والی سبسڈی کو ختم کرنے کا معاہدہ؛
زیادہ مچھلی والےذخیرے کے حوالے سے ماہی گیری کے لیے سبسڈی فراہم کرنے پر کوئی ممانعت نہیں ہے جب تک کہ اس طرح کی سبسڈیز کو حیاتیاتی اعتبار سے پائیدار سطح پر دوبارہ تعمیر کرنے کے لیے لاگونہیں کیا جائے
نئی دہلی، 22 جولائی، 2022/
حال ہی میں ختم ہونے والے عالمی تجارتی تنظیم  کے وزارتی اجلاس میں ماہی پروری سبسڈیز  پر اتفاق کیا گیا ہے جو غیر قانونی، غیر رپورٹ شدہ اور غیر منظم  ماہی گیری اور ضرورت سے زیادہ مچھلیوں کے ذخیرے کے لیے فراہم کی جانے والے سبسڈی کو روک دے گا۔ خصوصی اور امتیازی سلوک  کے تحت، ترقی پذیر ممالک اور سب سے کم ترقی یافتہ ممالک  کو اس معاہدے کے لاگو ہونے کی تاریخ سے دو سال کی عبوری مدت کی اجازت دی گئی ہے۔ یہ معاہدہ بلند سمندروں پر ماہی گیری کے لیے سبسڈی فراہم کرنے سے بھی منع کرتا ہے، جو ساحلی ممالک اور ریجنل فشریز مینجمنٹ آرگنائزیشنز/ انتظامات  کے دائرہ اختیار سے باہر ہیں۔
معاہدے کے مطابق، ڈبلیو ٹی او کے رکن پر اس کے جہاز یا آپریٹر کو سبسڈی دینے یا برقرار رکھنے کے حوالے سے کوئی پابندی نہیں لگائی گئی ہے جب تک کہ وہ آئی یو یو کو نہیں لے رہا ہے۔ اسی طرح، زیادہ مچھلی والے ذخیرے کے بارے میں ماہی گیری کے لیے سبسڈی فراہم کرنے پر کوئی پابندی نہیں لگائی گئی ہے جب تک کہ ایسی سبسڈیز کو حیاتیاتی اعتبار سے پائیدار سطح پر دوبارہ تعمیر کرنے کے لیے لاگو کیا جائے۔
ہندوستان کا موقف یہ ہے کہ ہم اتنی بڑی آبادی کے باوجود ماہی گیری کے سب سے کم سبسڈی دینے والوں میں سے ایک ہیں اور ماہی گیری کے وسائل کو پائیدار طریقے سے استعمال کرنے میں نظم و ضبط رکھنے والے ممالک میں سے ایک ہیں۔ ہندوستان دیگر ترقی یافتہ ماہی گیری ممالک کی طرح وسائل کا اندھا دھند استعمال نہیں کرتا ہے اور ہندوستان کا ماہی گیری کا شعبہ بنیادی طور پر لاکھوں چھوٹے اور روایتی ماہی گیروں پر منحصر ہے۔ لہذا، ڈبلیو ٹی او کے وہ ممبران جنہوں نے ماضی میں بہت زیادہ سبسڈی فراہم کی ہے، اور بڑے پیمانے پر صنعتی ماہی گیری میں مصروف ہیں، جو کہ مچھلیوں کے ذخیرے کی کمی کے ذمہ دار ہیں، انہیں’آلودہ کرنے والے تنخواہ کے اصول‘لیکن مشترکہ مختلف ذمہ داریاں' کی بنیاد پر سبسڈی کو روکنے کے لیے مزید ذمہ داریاں نبھانی چاہئیں۔
یہ معاہدہ ماہی گیری کے جہازوں یا آئی یو یو ماہی گیری میں مصروف ماہی گیری آپریٹرز کو دی جانے والی سبسڈی کو ختم کر دے گا۔ اس طرح کے نظم و ضبط سے بڑے پیمانے پر آئی یو یو ماہی گیری کو روکا جائے گا جو ہندوستان جیسے ساحلی ممالک کو ماہی گیری کے وسائل سے محروم کرتا ہے، اس طرح ہماری ماہی گیری برادریوں کے ذریعہ معاش پر نمایاں اثر پڑتا ہے۔ اگر مچھلیوں کے ذخیرے کو حیاتیاتی اعتبار سے پائیدار سطح تک دوبارہ بنانے کے لیے اقدامات کیے جائیں، جو ہماری ماہی گیری برادریوں کی مدد کرتا ہے تو یہ معاہدہ زیادہ مچھلیوں کے ذخیرے سے متعلق سبسڈی بڑھانے کے لیے لچک بھی فراہم کرتا ہے۔ ترقی پذیر ممالک اور سب سے کم ترقی یافتہ ممالک کو خصوصی اور امتیازی سلوک کی اجازت دی گئی ہے، معاہدے کے لاگو ہونے کی تاریخ سے دو سال کی مدت تک نظم و ضبط کے نفاذ پر کوئی پابندی نہیں ہے۔
یہ معلومات کامرس اور صنعت کی وزارت میں وزیر مملکت محترمہ انوپریہ پٹیل نے آج راجیہ سبھا میں ایک تحریری جواب دی۔
صحت اور خاندانی بہبود کی وزارت
آیوشمان بھارت پردھان منتری جن آروگیہ یوجنا کے تحت اسپتالوں میں 5 کروڑ داخلوں کی منظوری
اے بی پی ایم – جے اے وائی اسکیم کے تحت اب تک 61501 کروڑ روپئے کا مفت علاج فراہم کیا گیا
پی ایم – جے اے وائی اسکیم کے تحت تصدیق شدہ 23.39 کروڑ مستفیدین ملک بھر میں پینل میں شامل 28351 اسپتالوں میں سے کسی میں بھی 5 لاکھ روپئے تک کا مفت علاج کرا سکتے ہیں
آیوشمان بھارت پردھان منتری جن آروگیہ یوجنا  نے اسپتالوں نے 5 کروڑ مریضوں کے داخلے کا سنگِ میل حاصل کر لیا ہے ، جس کی اسکیم کے تحت لاگت 61,501 کروڑ روپئے ہے ۔ نیشنل ہیلتھ اتھارٹی  کی طرف سے لاگو کی جانے والی فلیگ شپ اسکیم کے تحت 12 کروڑ مستفید ہونے والے خاندانوں کو اسپتال میں ثانوی اور تیسری سطح کی دیکھ بھال کے لیے فی خاندان 5 لاکھ روپئے سالانہ کا ہیلتھ کور فراہم کیا جاتا ہے۔
این ایچ اے کے سی ای او نے ، اِس کامیابی کی وضاحت کرتے ہوئے کہا کہ اے بی پی ایم – جے اے وائی سب کے لیے ہیلتھ کوریج کے حصول کے ویژن کے ساتھ شروع کیا گیا تھا ۔ فی الحال نفاذ کے اپنے پانچویں سال میں، یہ اسکیم طبی علاج کے لیے استعداد سے باہر کے اخراجات کو کم کرکے غریب اور کمزور خاندانوں کے کروڑوں استفادہ کنندگان کی مدد کر رہی ہے۔ مسلسل کوششوں نے موجودہ سال میں پی ایم – جے اے وائی کے لیے کئی سنگ میل حاصل کرنے میں مدد کی ہے۔ اسکیم سے فائدہ اٹھانے والوں کو 9.28 کروڑ آیوشمان کارڈ جاری کرنے سے لے کر 100 فی صد مختص فنڈ کے استعمال اور اسپتالوں میں 1.65 کروڑ داخلوں کی منظوری حاصل کرنے تک، سال 23-2022 ء اسکیم کے لیے کامیابیوں سے پُر رہا ہے۔
اے بی پی ایم – جے اے وائی کو دلّی، اڈیشہ اور مغربی بنگال کو چھوڑ کر 33 ریاستوں اور مرکز کے زیر انتظام علاقوں  میں لاگو کیا جا رہا ہے۔ آج تک، 23.39 کروڑ مستفیدین کی تصدیق کی گئی ہے اور اس اسکیم کے تحت مفت علاج حاصل کرنے کے لیے آیوشمان کارڈ جاری کیے گئے ہیں۔ اے بی پی ایم – جے اے وائی کے تحت، استفادہ کنندگان کو ’ کو – برانڈِڈ ‘ پی وی سی آیوشمان کارڈ جاری کیا جاتا ہے۔
ملک بھر میں پی ایم – جے اے وائی کے پینل میں اسپتالوں کا نیٹ ورک 28,351  پر مشتمل ہے۔ سال 23-2022 ء کے دوران، کل داخلوں میں سے تقریباً 56 فی صد  نجی اسپتالوں میں جب کہ 44 فی صد داخلوں کو سرکاری اسپتالوں میں اجازت دی گئی ہے۔
اے بی پی ایم – جے اے وائی سے مستفید ہونے والے افراد 27 مختلف خصوصیات کے تحت کل 1,949 طریقہ کار کے مطابق علاج حاصل کر سکتے ہیں۔ اعلی درجے کی نگہداشت کی خصوصیات ، جن کے تحت فائدہ اٹھانے والوں نے آج تک علاج حاصل کیا ہے ، ان میں میڈیکل آنکولوجی ، ایمرجنسی کیئر، آرتھوپیڈک اور یورولوجی  شامل ہیں ۔
اس کے علاوہ ، اسکیم کے تحت معیاری حفظانِ صحت کے لیے رسائی میں صنفی مساوات کو یقینی بنانے کی شعوری کوشش کی گئی ہے۔ سازگار پالیسیوں کے نتیجے میں، آیوشمان کارڈ حاصل کرنے والوں میں سے تقریباً 49 فی صد خواتین ہیں اور اے بی پی ایم – جے اے وائی اسکیم کے تحت کل مجاز اسپتالوں میں داخلوں میں سے 48 فی صد سے زیادہ خواتین نے فائدہ اٹھایا ہے نیز پی ایم – جے اے وائی کے تحت 141 سے زیادہ طبی طریقہ کار خصوصی طور پر خواتین کے لیے مختص کیے گیے ہیں۔
اے بی پی ایم – جے اے وائی اسکیم کے نفاذ کے بارے میں مزید تفصیلات یہاں دیکھیں:
https://dashboard.pmjay.gov.in/
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5668
(Visitor Counter : 64
وزارت آیوش
اے ایس یو مینوفیکچررس کو لائسنس دینے کا عمل تیز کاغذ کے بغیر اور مزید شفاف ہوا
نئی دہلی،8اکتوبر 2021/آیوش کی وزارت نے درخواست نظام کو آن لائن بناکر آیوروید، سدھ اور یونانی  دواؤں کی مینوفیکچرنگ کے لئے لائسنس دینے کے عمل کو تیز ، پیپر لیس اور مزید شفاف بنادیا ہے۔
مینوفیکچررر اب لائسنسنگ اتھارٹی کے دفتر میں خود کی حاضری کی پریشانی سے بچ سکتےہیں اور اب لائسنس www.e-aushadhi.gov کے لئے آن لائن درخواست دے سکتےہیں۔ وزارت آیوش نے یکم اکتوبر، 2021 سے دوا  ضابطوں، 2021 کے نفاذ کا اعلان کرتے ہوئے ایک گزٹ آرڈر جاری کیا۔
اے ایس یو دواؤں کا لائسنس ہمیشہ کے لئے بنادیا گیا ہے یعنی ایک مشت رجسٹریشن فیس کے ساتھ پروڈکٹ کا لائسنس ہمیشہ کے لئے قانونی طور پر مانا جائے گا ، بشرطیکہ ہر سال آن لائن خود تعمیل اعلان جمع کرنے کے تحت یا زیر التوا یا رد نہ ہوا ہو، جبکہ نوٹی فکیشن سےپہلے اس کی تصدیق کی مدت پانچ سال تھی۔
درخواست دہندگان کو صرف اپنے لائسنس کو نافذالعمل رکھنے کے لئے ہر پانچ سال میں اپنی گڈمینوفیکچرنگ پریکٹس کی تصدیق کروانا ہوگی۔ ایک ہزارروپے کی فیس کو آن لائن فیس کو جمع کرانے کے ساتھ جی ایم پی سرٹی فکیشن کو بھی برقرار رکھا جاسکتاہے۔ اے ایس یو دواؤں کی مینوفیکچرنگ کا ہر پانچ سال میں موٹے طور پر جائزہ لیا جائے گا۔ چونکہ لائسنس کی مدت بڑھادی گئی ہے اس لئے کسی بھی تعداد میں جنیرک اے ایس یو دواؤں کے لئے لائسنس فیس کو ایک ہزار روپے سے بڑھاکر 2 ہزار روپے اور زیادہ سے زیادہ مالکانہ اے ایس یو دواؤں کے لئے 3 ہزار روپے کردیا گیا ہے۔
وزارت نے لائسنس دینے میں لگنے والی زیادہ سے زیادہ مدت کو بھی تین مہینے سے گھٹا کر دو مہینے کردیا ہے۔
گزٹ نوٹی فکیشن کی تاریخ سے چھ ماہ کے لئے پوری طرح سے آن لائن ہونے سے پہلے، آن لائن اور آف لائن دونوں درخواست عمل وجود میں رہیں گے۔
درخواست نظام کو آن لائن کرنے سے پورے عمل میں یکسانیت آئے گی۔ آیوش وزارت لائسننگ عمل میں ایک دوسرے کے ساتھ کام کریں گی۔
ان سدھاروں/اقدام سے اے ایس یو دواؤں کی کوالٹی، تحفظ اور اثر اندازی کو یقینی بناتے ہوئے کاروبار کرنے میں آسانی لانے کے ارادے سے اے ایس یو دواؤں کے مینوفیکچررس پر ضوابط کی تعمیل کا بوجھ کم ہوگا۔
ش ح۔ ش ت۔ج
Uno-9850
(Visitor Counter : 111
زراعت اور کاشتکاروں کی فلاح و بہبود کی وزارت
نئی فصلوں کا فروغ
سال 2018 سے 69 فیلڈ فصلوں کی 1017 انواع اور 58 باغبانی فصلوں کی 206 انواع کو فروغ دیا گیا ہے
نئی دہلی، 10/اگست 2020 ۔ انڈین کونسل آف ایگریکلچرل ریسرچ  کی زیرسرپرستی نیشنل ایگریکلچرل ریسرچ سسٹم ، فیلڈ اور باغبانی فصلوں کی نامساعد حالات کو برداشت کرسکنے والی اور زیادہ پیداوار دینے والی نئی بایوٹک/ اے بایوٹک فصلوں کی انواع کے فروغ میں مصروف عمل ہے۔ اس میں آئی سی اے آر اداروں اور ریاستی / مرکزی زرعی یونیورسٹیوں کا تعاون بھی شامل ہے۔ گزشتہ 3 برسوں  اور رواں سال کے دوران 69 فیلڈ فصلوں کی 1017 انواع اور 58 باغبانی فصلوں کی 206 انواع کو فروغ دیا گیا ہے۔
آئی سی اے آر کا آل انڈیا کوآرڈنیٹڈ ریسرچ پروجیکٹ  / آل انڈیا نیٹورک پروجیکٹ  کا ایک مضبوط نیٹ ورک ہے، جسے مختلف آئی سی اے آر اداروں، جو کہ متعدد مرکزی اور ریاستی زرعی یونیورسٹیوں میں کام کررہے ہیں اور آئی سی اے آر اداروں کے ذریعے کوآرڈنیٹ کیا جاتا ہے، تاکہ فیلڈ اور باغبانی فصلوں کے نئے انواع کو فروغ دیا جاسکے۔ فی الحال ملک بھر میں 1017 مقامات پر 50 ایس اے یو/ سی اے یو/ ڈی یو اور 55 آئی سی اے آر اداروں کے توسط سے فیلڈ اور باغبانی فصلوں کے 44 اے آئی سی آر پی/ اے آئی این پی کام کررہے ہیں۔
آئی سی اے آر نے 2018-19 سے 2021-22 کے دوران ان ریسرچ اداروں / یونیورسٹیوں کے لئے 3340.32 کروڑ روپئے منظور کئے ہیں اور 2020-21 تک 2420.32 کروڑ روپئے خرچ کئے جاچکے ہیں۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
وزیراعظم کا دفتر
ہم تاریخ کی اُن غلطیوں کو سدھار رہے ہیں، جن میں قابل تحسین لیڈروں اور جانبازوں کی عزت افزائی نہیں کی گئی:وزیراعظم
بھارت کی تاریخ صرف سامراجی قوتوں کے ذریعے یا سامراجی ذہنیت والے لوگوں کے ذریعےلکھی گئی تاریخ ہی نہیں ہے:وزیراعظم
نئی دہلی،16؍فروری:وزیراعظم جناب نریندر مودی نے کہا ہے کہ ایسے میں جب کہ ہم ملک کی آزادی کے 75 ویں سال میں داخل ہور ہے ہیں، اُن تاریخی ہیرو اور ہیروئنوں کے تعاون کو یاد کرنا بہت اہم ہے، جنہوں نے ملک کے لئے زبردست تعاون کیا۔ انہوں نے اس حقیقت پر شدید افسوس کا اظہار کیا ہے کہ جن لوگوں نے اپنا سب کچھ بھارت اور بھارتیتہ کے لئے قربان کردیا، انہیں تاریخ کی کتابوں میں اتنی اہمیت نہیں دی گئی، جس کے وہ حقدار تھے۔ بھارت کی تاریخ لکھنے والوں کے ذریعے ،بھارت کی تاریخ بنانے والوں کے خلاف اس نا انصافی اور بے ضابطگی کو اب ، جب کہ ہم اپنی آزادی کے75 ویں سال میں داخل ہو رہے ہیں، درست کیا جا رہا ہے۔ وزیراعظم نے کہا کہ اس مرحلے پر ان کے تعاون کو یاد کرنا بہت اہم ہو گیا ہے۔ وہ آج ویڈیو کانفرنسنگ کے ذریعے اترپردیش کے بہرائچ میں مہاراجا سہیل دیو میموریل اور چتوڑا جھیل کے ترقیاتی کام کا سنگ بنیاد رکھنے کے بعد اظہار خیال کر رہے تھے۔
وزیراعظم نے زور دے کر کہا کہ بھارت کی تاریخ صرف وہی نہیں ہے، جسے سامراجی قوتوں یا سامراجی ذہنیت رکھنے والوں کے ذریعے لکھی گئی ہے۔ بھارت کی تاریخ وہ ہے، جو عام آدمیوں نے اپنی لوک کہانیوں کے ذریعے پروان چڑھائی ہے اور آگے کی نسلوں تک پہنچائی ہے۔
وزیراعظم نے پوچھا کہ آیا ، آزاد ہند حکومت کے پہلے وزیراعظم نیتاجی سبھاش چندر بوس کو ، وہ مقام دیا گیا تھا، جس کے وہ حقدار تھے۔ جناب مودی نے کہا کہ ہم نے نیتاجی کی شناخت کو لال قلعہ سے انڈمان نکوبار تک مستحکم کرکے ان کی شخصیت کا اعتراف کیا ہے۔
وزیراعظم نے کہا کہ اسی طرح 500 سے زیادہ رجواڑوں کو متحد کرنے والے سردار پٹیل سے کئے گئے سلوک کے بارے میں بھی سبھی جانتے ہیں۔ آج سردار پٹیل مجسمہ ، مجسمہ اتحاد دنیا کا سب سے اونچا مجسمہ ہے۔
آئین کے کلیدی معمار اور استحصال زدہ، محروم اور مظلوم عوام کی آواز ، بابا صاحب امبیڈکر کو بھی ہمیشہ سیاسی چشمے سے دیکھا گیا۔ آج بھارت سے لے کر برطانیہ تک ، ڈاکٹر امبیڈکر سے جڑے تمام مقامات کو پنچ تیرتھ کے طور پر فروغ دیا جا رہا ہے۔ وزیراعظم نے پوچھا کہ ایسی بہت سی شخصیات ہیں، جن کا مختلف وجوہات سے اعتراف نہیں کیا گیا ہے۔ کیا ہم اُس چیز کو بھلا سکتے ہیں کہ چوری چورا کے جانبازوں کے ساتھ کیا ہوا؟
وزیراعظم نے کہا کہ بھارتیتہ کا تحفظ کرنے میں مہاراجہ سہیل دیو کے تعاون کو بھی اسی طرح نظر انداز کر دیا گیا۔ لیکن درسی کتابوں میں نظر انداز کئے جانے کے باوجود مہاراجہ سہیل دیو کو اودھ ، ترائی اور پور وانچل کے عوام نے اپنے دلوں میں زندہ رکھا ہے۔ وزیراعظم نے ان کے تعاون کو ایک حساس اور ترقی پسند حکمراں کے تعاو کے طور پر یاد کیا۔
۔۔۔۔۔۔۔۔۔۔۔۔۔۔۔۔۔۔


U-1622
(
نوجوانوں کے امور اور کھیل کود کی وزارت
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر 12 اگست کو وگیان بھون میں 22 انعام یافتہ فاتحین کو نیشنل یوتھ ایوارڈ 18-2017 اور 19-2018 عطا کریں گے
وزیر مملکت جناب نستھ پرمانک ایس .او.ایل.وی.ای.ڈی چیلنج کے فاتحین کو اعزاز سے سرفراز کریں گے
نئی دہلی،11اگست 2021/
اہم خصوصیات:
- نیشنل یوتھ ایوارڈ  18-2017 کے لئے کل 14 اعزاز اور نیشنل یوتھ ایوارڈ 19-2018 کے لئے 8 اعزازات دیئے جائیں گے
- اس ایوارڈ کے تحت اعزاز حاصل کرنے والے شخص اور تنظیم کو ایک تمغہ ، ایک سرٹی فکیٹ، بالترتیب ایک لاکھ روپے اور تین لاکھ روپے کی نقد رقم دی جائے گی۔
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر 12 اگست 2021 کو نئی دہلی کے وگیان بھون میں نیشنل یوتھ ایوارڈ 18-2017 اور 19-2018 عطا کریں گے۔ بین الاقوامی نوجوانوں کے دن 2021 کے موقع پر زراعت-صنعت سے وابستہ ایس او ایل وی ای ڈی چیلنج 2021  کے دس فاتح نوجوان انٹر پرائز ٹیموں کو نوجوانوں کے امور اور کھیلوں کے وزیر مملکت جناب نستھ پرمانک کے ذریعہ اعزاز عطا کیا جائے گا۔
انفرادی اور تنظیمی زمروں میں کل 22نیشنل یوتھ ایوارڈ دیئے جائیں گے۔ نیشنل یوتھ ایوارڈ  18-2017 کے لئے کل 14 اعزاز دیئے جائیں گے جن میں انفرادی زمرے کے دس اعزاز اور تنظیمی زمرے کے چار اعزاز شامل ہیں۔ نیشنل یوتھ ایوارڈ  19-2018 کے لئے کل 6 ایوارڈ دیئے جائیں گے جن میں انفرادی زمرے کے سات اعزاز اور تنظیمی زمرے کا ایک اعزاز شامل ہے۔ اس کے تحت انعام حاصل کرنے والے شخص اور تنظیم کو ایک میڈل، ایک سرٹی فکیٹ اور بالترتیب ایک لاکھ روپے اور تین لاکھ روپے کی نقد رقم دی جائے گی۔
نوجوانوں کے امور اور کھیلوں کی وزارت اور نوجوانوں کے امور کےمحکمے صحت ، انسانی حقوق کی تشہیر،سرگرم شہریت ، سماجی خدمت وغیرہ جیسے ترقی اور سماجی خدمت کے مختلف میدانوں میں بہترین کارکردگی اور تعاون دینےو الے لوگوں  اور تنظیموں کو نیشنل یوتھ ایوارڈ  عطا کرتی ہے۔
ان اعزازات کا مقصد نوجوانوں کو قومی ترقی اور سماجی خدمت کے میدان میں بہترین کارکردگی حاصل کرنے کے لئے ترغیب دینا، نوجوانوں کو سماج کے تئیں ذمہ داری کے جذبے کو فروغ دینے کے لئے حوصلہ افزائی کرنا اور اس سلسلہ میں ایک اچھے شہری کے طور پر اپنی ذاتی صلاحیت میں سدھار کرنا اور سماجی خدمت سمیت قومی ترقی کے لئے نوجوانوں کے ساتھ کام کرنے والے رضاکارانہ تنظیموں کے ذریعہ کئے گئے اعلی کاموں کو تسلیم کرنا ہے۔
نوجوانوں کے امور اورکھیل کی وزارت نے اقوام متحدہ رضاکاروں اور اقوام متحدہ ترقیاتی پروگرام کے تعاون سے ملک کی زراعت- خوراک ویلیو سیریز میں اختراع، نوجوان قیادت والے انٹرپرائز سے متعلق متبادلوں کی پہنچان کرنے اور انہیں نکھارنے کے مقصد سے دسمبر 2020 میں دیہی ، ذیلی شہری اور شہری ہندستان کے نوجوانوں کے لئے ایس او ایل وی ای ڈی چیلنج شروع کیا۔ اس کے لئے ملک بھر کے 850 سے زیادہ نوجوانوں نے درخواست دی اور کئی ادوار کے مقابلوں اور تربیت کے بعد ، جموں اور کشمیر، بہار، کیرالہ، مدھیہ پردیش مہاراشٹر، چھتیس گڑھ ، کرناٹک ، گجرات سمیت مختلف ریاستوں سے دس فاتح ابھر کر سامنے آئے۔
ش ح۔ ش ت۔ج
Uno-7749
(Visitor Counter : 116